
IZVJEŠTAJ O IZVRŠENJU FINANCIJSKOG PLANA
OŠ V.NAZORA -SE“V.NAZOR“ ROVINJ-ROVIGNO
 ZA RAZDOBLJE 01.01.-30.06.2026.
U skladu s odredbama članka 86. stavka 3. Zakona o proračunu (NN 144/21) i članka 52. stavka 7. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23) proračunski korisnici dužni su upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za 2026. godinu do 31. srpnja 2026. Osim obveznih obrazaca koji sadrže tablice pod I. i II., korisnici su dužni dostaviti i Obrazloženja općeg i posebnog dijela izvještaja o izvršenju financijskog plana (pod III.) kao i Posebne izvještaje (dio IV.)  Stoga se prijedlog polugodišnjeg izvještaja o izvršenju financijskog plana OŠ Vladimira Nazora-SE „Vladimir Nazor“ Rovinj-Rovigno za 2026. godinu sastoji od sljedećih dijelova: 
I. OPĆI DIO 
SAŽETAK Račun prihoda i rashoda i Račun financiranja
     A. Račun prihoda i rashoda  
1. Izvještaj o prihodima i rashodima prema ekonomskoj klasifikaciji
 2. Izvještaj o prihodima i rashodima prema izvorima financiranja
 3. Izvještaj o rashodima prema funkcijskoj klasifikaciji
 B. Račun financiranja 
1. Izvještaj računa financiranja prema ekonomskoj klasifikaciji 
2. Izvještaj računa financiranja prema izvorima financiranja 
II. POSEBNI DIO – Izvještaj po programskoj klasifikaciji – prikaz rashoda i izdataka iskazanih po programskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
III. OBRAZLOŽENJE  
1. Obrazloženje općeg dijela izvještaja o izvršenju financijskog plana (obrazloženje ostvarenja prihoda i rashoda, primitaka i izdataka i obrazloženje  ostvarenog i prenesenog manjka odnosno viška).
IV. POSEBNI IZVJEŠTAJI – sadržaj izvještaja opisan u Pravilniku 

− izvještaj o zaduživanju na domaćem i stranom tržištu novca i kapitala (čl. 47.),
III. OBRAZLOŽENJE
1.OBRAZLOŽENJE OPĆEG DIJELA IZVRŠENJA FINANCIJSKOG PLANA ZA 2026.
Temeljem uputa osnivača Grada Rovinja, Osnovna škola Vladimira Nazora – Scuola elementare „Vladimir Nazor“ Rovinj-Rovigno dostavila je prijedlog financijskog plana za 2026. (08.10.2025.), a nakon konsolidacije svih prijedloga financijskih planova proračunskih korisnika JLRS i usvajanja na gradskom vijeću , školski odbor je na sjednici od dana 30.prosinca 2025. usvojio  konačni financijski plan za 2026. s projekcijama za 2027. i 2028. godinu. Tijekom prvog polugodišta 2026.donesene su i 1.izmjene i dopune financijskog plana za 2026.    Osnovna škola Vladimira Nazora – Scuola elementare „Vladimir Nazor“  je osnovnoškolska ustanova koja obavlja djelatnost odgoja i obrazovanja učenika od 1.-8. razreda, ali i šestogodišnje osnovno glazbeno obrazovanje. Nastava je organizirana u jednoj smjeni (ujutro), a Glazbeni odjeli u pravilu rade samo poslijepodne kroz petodnevni radni tjedan.

Škola obavlja svoju djelatnost prema Kurikulumima nastavnih predmeta iz 2019. godine, a u Glazbenom odjelu prema Nastavnom planu i programu za glazbene i plesne škole iz 2006. Oba dokumenta donijelo je nadležno Ministarstvo, MZO. Uz navedeno, djelatnost temelji na Godišnjem planu i programu rada škole i školskom kurikulumu za svaku školsku godinu koji se donose do 5. listopada.

U trenutku izrade prijedloga financijskog plana za 2026. školu polazi  ukupno 457 učenika u 29 odjela matične škole (redovita i glazbena) te jednim dislociranim glazbenim odjelom. U istom trenutku u školi je zaposleno 75 djelatnika: ravnatelj, 5 stručnih suradnika, 53 učitelja, 2 administrativna djelatnika, 7 djelatnika tehničke službe  i 7 pomoćnika u nastavi.
Slijede obrazloženja općeg dijela izvršenja financijskog plana za 2026.
U razdoblju od 01.siječnja 2026. do 30. lipnja 2026. proračunski  korisnik OŠ       Vladimira Nazora – SE „Vladimir Nazor“ Rovinj-Rovigno ostvario je:
	BROJČANA OZNAKA I NAZIV
	OSTVARENJE/IZVRŠENJE 
1.-06.2025. 
	IZVORNI PLAN ILI REBALANS 2026.*
	OSTVARENJE/IZVRŠENJE 
1.-06.2026. 

	1
	2
	3
	5

	PRIHODI UKUPNO
	1.056.833,06
	2.439.256,05
	1.104.902,98

	6 PRIHODI POSLOVANJA
	1.056.833,06
	2.439.256,05
	1.104.902,98

	7 PRIHODI OD PRODAJE NEFINANCIJSKE IMOVINE
	0
	0,00
	0

	RASHODI UKUPNO

 
	1.188.847,77
	2.482.317,50
	1.108.681,84

	3 RASHODI  POSLOVANJA
	1.187.074,75
	2.403.336,23
	1.108.278,97

	4 RASHODI ZA NABAVU NEFINANCIJSKE IMOVINE
	1.773,02
	78.981,27
	402,87

	RAZLIKA - VIŠAK MANJAK
	-132.014,71
	-43.061,45
	-3.778,86

	
	
	
	
	
	
	
	

	
	
	
	
	
	
	
	
	
	
	

	
	
	
	

	BROJČANA OZNAKA I NAZIV
	OSTVARENJE/IZVRŠENJE 
1.-06.2025. 
	IZVORNI PLAN ILI REBALANS 2026.*
	OSTVARENJE/IZVRŠENJE 
1.-06.2025. 

	1
	2
	3
	5

	8 PRIMICI OD FINANCIJSKE IMOVINE I ZADUŽIVANJA
	0,00
	0,00
	0,00

	5 IZDACI ZA FINANCIJSKU IMOVINU I OTPLATE ZAJMOVA
	0,00
	0,00
	0,00

	RAZLIKA PRIMITAKA I IZDATAKA
	0,00
	0,00
	0,00

	PRENESENI VIŠAK/MANJAK IZ PRETHODNE GODINE
	0,00
	43.061,45
	0,00

	PRIJENOS  VIŠKA/MANJKA U SLJEDEĆE RAZDOBLJE
	-132.014,71
	43.061,45
	0,00


Ukupni prihodi poslovanja Osnovna škola Vladimira Nazora – Scuola elementare „Vladimir Nazor“  Rovinj-Rovigno za 2026. su planirani u iznosu 2.439.256,05 €.  Ukupni rashodi za 2026. planirani su u iznosu 2.482.317,50 €, a sastoje se od rashoda poslovanja u iznosu 2.403.336,23 € dok su rashodi na nabavu nefinancijske imovine planirani u iznosu 78.981,27 €. Planirana neutrošena sredstva ia 2025. iznose 43.061,45 €.

Ukupni prihodi i primici ostvareni u polugodišnjem razdoblju 01.01.-30.06.2026. iznosili su 1.104.902,98 €, odnosno imaju indeks 45,30 u odnosu na godišnji plan, dok su ukupni rashodi i izdaci iznosili 1.108.681,84 € (indeks 44,66).  Rashodi poslovanja ostvareni su u iznosu od 1.108.278,97 € (indeks 46,11 u odnosu na plan za 2026.), dok su rashodi za nefinancijsku imovinu ostvareni u iznosu od 402,87 €, uz indeks od 0,51. Prijenos neutrošenih sredstava iz 2025.nakon donošenja Odluke o raspodjeli rezultat za 2025. i uključivanja viška u 1.izmjene i dopune financijskog plana za 2026.  iznosi 43.061,45 €. Iz navedenog iznosa isključeni su metodološki manjkovi koji su pokriveni početkom 2026.godine te je navedeni višak stvarni višak sa kojim se raspolaže. Po izvorima višak se sastoji :

-
Višak prihoda poslovanja iz vlastitih sredstava i ostalih prihoda za posebne namjene(izvor 31 i 43) : 61.390,80 eura

-
višak prihoda od donacija (izvor 61): 1.096,00 eura

-
višak prihoda poslovanja iz nenadležnih proračuna (izvor 50) : 1.927,48 eura

-
manjak prihoda poslovanja iz EU projekata (izvor 51) : 9.670,46 eura

-
višak prihoda poslovanja od osnivača (izvor 11) : 24,16 eura 
Manjak prihoda od nefinancijske imovine  u iznosu od 11.706,53 eura je iz vlastitih prihoda i istom Odlukom riješeno je da će se isti pokriti iz viška prihoda poslovanja iz vlastitih sredstava.

REALIZACIJA PRIHODA u iznosu od 1.104.902,98 € po izvorima :
IZ IZVORA 11 – opći prihodi i primici  realizirano  je 180.314,028 € ukupnih prihoda što je 42,15 % od planiranog za cijelu godinu za financiranje minimalnog financijskog standarda temeljem kriterija stvarnog izdatka i opsega djelatnosti škole, a sukladno Odluci o kriterijima, mjerilima i načinu financiranja decentraliziranih funkcija osnovnog školstva za Grad Rovinj-Rovigno i za financiranje dodatnih standarda u školstvu, za opremanje škole, za realizaciju programa i projekata – školska shema, nabava radnih bilježnica, građanski odgoj, unutarnje uređenje zgrade. 
Iz izvora 31 vlastiti prihodi – prihodi od imovine te od prihoda prodaje proizvoda i roba te pruženih usluga  ostvaren je prihod u iznosu od 15,03 € što je 2,15 % planiranog.

Iz izvora 41 - prihodi za posebne namjene – prihodi od sufinanciranja roditelja – ostvaren prihod u iznosu od  32.449,38 € čime je realiziran plan u 52,09 %.

Iz izvora 50 – pomoći iz državnog proračuna ostvaren je prihod od 837.539,79 € za nabavu psihodijagnostičkih sredstava, sredstva za isplatu mentorstva, sredstva za nabavu higijenskih potrepština i sredstva za prehranu učenika, sredstva za nabavu dugotrajne imovine, sredstva za plaće zaposlenika sa pripadajućim doprinosima, ostale rashode za zaposlenike temeljem kolektivnih ugovora, naknade za prijevoz na posao i s posla te naknadu za nezapošljavanje invalida što je ukupno 46,69 % od planiranog na nivou 2026.godine.
Iz izvora 51- programi Unije u prvom polugodištu nisu ostvareni prihodi budući je trenutno i tijeku jedan Erasmus projekt koji bi trebao biti okončan u 2027.godini te će se predaji završnog izvješća priznati prihodi.
Iz izvora 523 – pomoći ostvaren je prihod u iznosu od 2.740,00 € i to iz nenadležnih proračuna Županije istarske za prijevoze na natjecanja i sredstva za projket Zavičajne nastave.
Iz izvora 5611- Europski socijalni fond plus primljena su sredstva za realizaciju projekta „PUNa torba zajedništva“– pomoćnici u nastavi –grad Poreč za plaće i naknade 7 pomoćnika u nastavi  - ukupno osiguran je iznos od 48.450,45 € i time je plan realiziran u postotku od 47,27 %.
Kroz izvor 61 – donacije primljeno je 3.394,31 € kroz tekuće i kapitalne donacije pravnih i fizičkih osoba te je realizirano 80,34 % planiranog. 
2. OBRAZLOŽENJE POSEBNOG DIJELA IZVRŠENJA FINANCIJSKOG PLANA ZA RAZDOBLJE 01.01.-30.06.2026. 

Pregled planiranih i izvršenih rashoda i izdataka po organizacijskoj i programskoj klasifikaciji sa izvorima financiranja 
	AKTIVNOST
	NAZIV AKTIVNOSTI
	PLAN 2026.
	IZVRŠENJE 01.01.-30.06.2026.
	INDEKS IZVRŠENJE/PLAN

	
	UKUPNO
	2.482.317,50
	1.108.681,84
	44,66

	A 103643
	NATJECANJE UČENIKA
	1.000,00
	500,00
	50,00

	A103606
	DECENTRALIZIRANE FUNKCIJE
	1.753.299,34
	851.635,44
	57,00

	A103607
	NASTAVA TZK
	33.300,00
	16.510,25
	49,58

	A103608
	PRODUŽENI BORAVAK
	138.474,71
	71.206,98
	51,42

	A103609
	ŠKOLSKI PSIHOLOG
	41.000,00
	18.972,41
	46,27

	A103610
	ŠKOLSKI LOGOPED
	34.500,00
	17.122,77
	49,63

	A103611
	MATERIJALNI RASHODI
	25.624,16
	4.359,71
	17,01

	A103612
	ŠKOLSKI ODBOR
	2.700,00
	641,76
	23,77

	A103613
	PROGRAMI I AKTIVNOSTI ŠKOLE
	116.238,02
	40.226,25
	34,61

	A103614
	GLAZBENO OBRAZOVANJE
	24.000,00
	7.613,59
	31,72

	A103615
	ZAVIČAJNA NASTAVA
	1.700,00
	1.400,00
	82,35

	T103607
	ŠKOLSKA SHEMA
	5.000,00
	0,00
	0,00

	A103617
	GRAĐANSKI ODGOJ
	700,00
	161,70
	23,10

	K103606
	NABAVA ŠKOLSKIH UDŽBENIKA
	25.000,00
	0,00
	0,00

	A103631
	NABAVA RADNIH BILJEŽNICA
	32.000,00
	0,00
	0,00

	A103638
	PREHRANA ZA UČENIKE U OŠ
	60.300,00
	29.589,91
	49,07

	K103602
	OPREMANJE PROSTORA
	53.981,27
	402,87
	0,75

	T103628
	POMOĆNICI U NASTAVI U ŠKOLSKOJ 2023./2024.GODINI
	102.500,00
	48.338,20
	47,16

	T103625
	UNUTARNJE UREĐENJE ZGRADE
	31.000,00
	0,00
	0,00


Realizacija rashoda i izdataka u iznosu od 1108.681,84 €  prema aktivnostima:
	

	
	
	
	
	
	
	
	

	
	
	
	
	
	
	
	


OBRAZLOŽENJE PO AKTIVNOSTIMA SA OCJENOM USPJEŠNOSTI:
UNUTAR PROGRAMA P 1036 – PROGRAM : DJELATNOST USTANOVA U OSNOVNOM ŠKOLSTVU – 1.108.681,84 € :
A 103643 – Aktivnost : Natjecanje učenika – 500,00 € :
Ovim sredstvima osiguralo se sufinanciranje sudjelovanja učenika osnovnih na Školi stvaralaštva „Novigradsko proljeće“ koja je namijenjena nadarenim učenicima u području pisane i govorene riječi, ali i u području likovnog i glazbenog stvaralaštva. Plan je realiziran u 50%.
Ostvareni ciljevi aktivnosti i pokazatelji uspješnosti: Pozvani broj učenika u odnosu na broj prijavljenih, postignuti uspjesi učenika i njihovo daljnje napredovanje u području njihovih interesa.
A 103606 – Aktivnost: Decentralizirane funkcije – za financiranje decentraliziranih funkcija utrošeno je ukupno 851.635,44 € (izvor 11 i 50)  - materijalni troškovi prema opsegu programa, nabava pedagoške dokumentacije, energenti, zdravstveni pregledi zaposlenih, usluge tekućeg i investicijskog održavanja te plaća, naknada i putnih troškova dolaska i odlaska s posla unutar centralnog obračuna plaća.
Cjelokupna aktivnost je realizirana u  48,57 %. 
Ostvareni ciljevi aktivnosti i pokazatelji uspješnosti : Financirali su se svi materijalni i ostali troškovi, sredstva su utrošena namjenski te su računi podmirivani u skladu s dospijećem što je omogućilo nesmetan rad škole. 
A 103607 – Aktivnost : Nastava tjelesne i zdravstvene kulture –  rashod u iznosu od 16.510,25 € (izvor 11)
U svrhu  zadržavanja dostignutih standarda u nastavi tjelesne i zdravstvene kulture u osnovnoj školi, osnivač je osigurao sredstva za podmirenje plaća i svih ostalih davanja koji proizlaze iz radnog odnosa, a sukladno Zakonu o radu i važećim Temeljnim kolektivnim ugovorom za zaposlenike u javnim službama kao i Kolektivnim ugovorom za zaposlenike u osnovnim školama za jednog učitelja/icu sa VSS   te je utrošeno 49,58 % planiranih sredstava.

Ostvareni ciljevi aktivnosti i pokazatelji uspješnosti : Zadržan standard u nastavi TZK na način da  nastavu održavaju dvije učiteljice; jedna radi s djevojčicama, a druga s dječacima. 
A 103608 – Aktivnost : Produženi boravak djece u školi – rashod u iznosu od 71.206,98 € (izvor 11)
Organiziran je produženi boravak za učenike od 1. do 4. razreda, u 4 grupe od početka školske godine 2016./2017. te u istom broju grupa organiziran je boravak učenika i dalje. Za rad grupa zaposlene su tri učiteljice na puno radno vrijeme i jedna učiteljica na nepuno radno vrijeme (50%) kao i jedna kuharica na nepuno radno vrijeme (50%) te se za iste iz ove aktivnosti financiraju njihove plaće, doprinosi i sve naknade koje proizlaze iz TKU. Indeks izvršenja plana za ovu aktivnost u razdoblju siječanj – lipanj 2026. iznosi 51,42 %.

Ostvareni ciljevi aktivnosti i pokazatelji uspješnosti : Prihvaćeni su svi učenici za koje su roditelji iskazali potrebu za produženi boravak  te su na taj način bili zbrinuti u radno vrijeme roditelja. U vrijeme dok su učenici u produženom boravku izvršavaju svoje domaće zadaće, za njih se organiziraju aktivnosti kroz planirano slobodno vrijeme, ali i osigurava im se ručak. Prema iskazanim potrebama roditelja,  ovaj oblik brige i skrbi za dijete organiziran je do 16,30h. Produženi boravak je u prosjeku koristilo 120 učenika. 
A 103609 – Aktivnost : Školski psiholog – rashod u iznosu od 18.972,41 € (izvor 11)
Financirano je  radno mjesto stručnog suradnika školskog psihologa u zvanju savjetnika na puno radno vrijeme za koje je za potrebe plaće, doprinosa na plaću, putnih troškova kao i ostalih materijalnih prava (uskrsnica, regres) bilo potrebno 18.972,41 € što je 46,27 % planiranog iznosa za 2026.godinu.
Ostvareni ciljevi aktivnosti i pokazatelji uspješnosti : Učenici su tijekom školske godine bili praćeni od strane stručnog suradnika- školskog psihologa sukladno godišnjem planu i programu rada stručnog suradnika-psihologa, ali i prema uočenim potrebama učenika. Prema planu svog rada stručni suradnik psiholog realizira teme na roditeljskim sastancima i stručnim vijećima u školi i izvan nje. Dio poslova stručnog suradnika-psihologa odnosi se i na individualni rad s roditeljima. Stručni suradnik psiholog obavlja i poslove predsjednice školskog povjerenstva za utvrđivanje psihofizičkog stanja djeteta.
A 103610 – Aktivnost : Školski logoped – 17.122,77 € (izvor 11)
U razdoblju siječanj – lipanj 2026. financirano je radno mjesto školskog logopeda prema dostignutim dodatnim standardima za potrebe učenika triju rovinjskih osnovnih škola te je prihod za  potrebe plaća, doprinosa na plaću, ostalih prava iz kolektivnog ugovora (regres, uskrsnica) iznosio 17.122,77 € odnosno 49,63 % planiranog. 
Ostvareni ciljevi aktivnosti i pokazatelji uspješnosti : Učenici koji su u trijažnom postupku logopeda detektirani s poteškoćama u čitanju, pisanju i izgovaranju glasova uključeni su u individualni rad prema dogovorenim terminima. U rad s logopedom uključeni su učenici svih triju osnovnih škola Rovinja. Ponekad su stručnu i savjetodavnu pomoć zatražili i sami roditelji kad su uočili poteškoću kod svog djeteta. 
A 103611 – Aktivnost : Materijalni rashodi po osnovi dodatnih standarda – 4.359,71 € (izvor 111)
Za pokriće  materijalnih troškova u produženom boravku  ovom aktivnosti  se  osigurava  53,09 €  mjesečno  po  grupi  produženog  boravka  za materijalne troškove za vrijeme trajanja nastavne godine. Tijekom 2026. rad produženog boravka osiguran je u 3 grupe na puno vrijeme i 1 na pola vremena  te  je  prema  istome  bilo potrebno  osigurati  2.326,47 €.  Za  pokriće  prijevoza zaposlenika na posao i s posla u ovom razdoblju 2026. godini bilo je potrebno 1.893,24 €. Zbog povećanih troškova službenih putovanja, nabave uredskog materijala i povećanih cijena energenata te komunalnih usluga kroz ovu aktivnost osigurana su dodatna sredstva za navedene rashode koji će se prema potrebi koristiti do kraja 2026. Trenutno je iskorišteno 140,00 € za ostale nespomenute rashode poslovanja. Ukupno je u ovom polugodišnjem razdoblju utrošeno 4.359,71 € što iznosi 17,01 % plana što ostavlja prostora za pokriće eventualnih nedostatnih sredstava iz decentraliziranih funkcija.
Ostvareni ciljevi aktivnosti i pokazatelji uspješnosti : U skladu s iskazanim potrebama u produženom boravku nabavljao se uredski materijal, materijal za higijenske potrebe, didaktični materijal  i ostali materijali za potrebe redovitog rada  kako bi se izvršavao plan i program rada u produženom boravku i podmirivali su se troškovi prijevoza na posao i s posla za zaposlenike koje financira osnivač kao i povećani troškovi službenih putovanja, materijalnih troškova i troškova usluga.
A 103612 – Aktivnost : Školski odbor – 641,76 € (izvor 111)
Članovima školskog odbora isplatila se naknada za prisustvovanje za održanim sjednicama u iznosu od 641,76  €. Ukupno su održane 3  sjednice uživo do 30.06.2026. Plan je izvršen plan u 23,77 %.
Ostvareni ciljevi aktivnosti i pokazatelji uspješnosti:  Plan je realiziran u 23,77 %. Sjednice su se održavale po planu i u skladu s potrebama.

 A 103613 – Aktivnost : Programi i aktivnosti škole – 40.226,25 € (izvori 11, 31, 43, 50, 51, 52, 61)
Od planiranih programa i aktivnosti škole u 2026. godini nastavilo se sa već poznatim  programima  i  aktivnostima  za  koja  se sredstva osiguravaju i u  Gradskom Proračunu:

- izvanučionička nastava za svaki razredni odjel za učenike od  prvog do osmog razreda

- tiskanje prvog broja školskog lista „Galeb“ 
- naši učenici sudjelovali su na Novigradskom proljeću, 
-održan je informativni sastanak za predupis i upis u prvi razred Osnovne škole Vladimira Nazora Rovinj -  Info školski sat 

-sudjelovali smo na  općinskoj smotri literarnog, dramskog i novinarskog stvaralaštva LiDraNo 

- zahvaljujući inicijativi Konzuma „Mali veliki talenti“ škola je naručila nekoliko artikala koji će obogatit učenje i život učenika u školi. 

- u školi se održalo Gradsko natjecanje mladih u pružanju prve pomoći na kojem je sudjelovalo ukupno 6 ekipa. Učenici su trebali pokazati svoje znanje u teoriji iz prve pomoći, ali i primijeniti naučeno na učenicima "žrtvama". 
- naša je škola bila domaćin Županijskog natjecanja iz francuskog jezika za učenike osnovnih i srednjih škola

-naši osmaši posjetili su Festival strukovnih zanimanja u Pazinu gdje su imali priliku vidjeti velikih broj strukovnih škola u Istarskoj županiji. 
-škola se prijavila na natječaj za partnersku Kaufland školu ViP za 2025./2026. školsku godinu te je osvojila nagradu u vidu jednogodišnje isporuke besplatnog svježeg voća. 

- učenici su sudjelovali na natjecanjima – Hippo , Sudoku, Klokan bez granica… 
- povodom 40.obljetnice Gradske knjižnice "Matija Vlačić Ilirik", naše učenice sedmih razreda pod vodstvom mentorice Dubravke Burić, čitale su svoje autorske pjesme

- u našoj školi obilježen Svjetski dan igre. Učenici su imali zadatak donijeti društvene igre koje su igrali zajedno sa svojim prijateljima iz razreda i učiteljima.

- U Centru za mlade 'Dino Škrapić',  učenici 7.r. imali su radionicu forum- kazališta na temu vršnjačkog nasilje putem interneta ili popularnijeg naziva cyberbulling

Centar za povijesna istraživanja u Rovinju, dana 8.lipnja, ugostio je naše učenice s Građanskog odgoja i obrazovanja i njihovu učiteljicu Dubravku Burić. Uz kratko predstavljanje ove središnje znanstvene ustanova Talijanske nacionalne zajednice, učenice su bile upoznate i s depozitarnom knjižnicom Vijeća Europe posvećenu ljudskim i manjinskim pravima koja su ujedno i temelj našeg ovogodišnjeg  Erasmus projekta.

-Učenici 1.a i 3.a razreda obilježili su Svjetski dan dupina usvajanjem dupina preko Instituta Plavi svijet na Lošinju

-Učenici 3.a razreda obilježili su Svjetski dan bicikla različitim edukativnim i kreativnim aktivnostima. Razgovarali su o važnosti bicikla u svakodnevnom životu, njegovom doprinosu očuvanju okoliša te pravilima sigurne vožnje.

-Vijeće učenika pokrenulo je izbor za „Naj prijatelja razreda“. Riječ je o izboru u kojemu učenici biraju tko se najbolje odnosi prema svima u razredu.

-obilježen je Dan oceana , naši su učenici to učinili pisanjem. Treći razredi okušali su se u pisanju pjesama o moru na engleskom jeziku

- izabrani su novi predstavnici naše škole koji će sudjelovati u radu Dječjeg gradskog vijeća Grada Rovinja.

-na natječaju „Igraj glavom!“ kampanje Bježi/Via, u konkurenciji čak 102 rada iz 12 istarskih osnovnih i srednjih škola, dvije učenice OŠ Vladimira Nazora Rovinj osvojile su nagrade za svoje kreativne plakate u borbi protiv ovisnosti.

-zajednički rad našeg eTwinning projekta „Green steps“ je dovršen. Izradili smo ove značajne vizuale spajajući originalne pjesme naših učenika iz različitih škola, kroz koje izražavaju svoju ljubav prema prirodi. 

-dana 20.5.2025. naša škola je po prvi put bila domaćin međunarodno priznatih ispita iz njemačkog jezika 'Fit in Deutsch 1' i 'Fit in Deutsch 2'. Tim povodom je školi svečano uručena i plaketa 'Goethe geprüft' koja dokazuje da je naša škola višegodišnji partner Goethe Insituta.

-Projekt „Tradicija je naša ambicija“ krenuo je ove školske godine u rujnu, s ciljem upoznavanja učenika s istarskom tradicijom. U projekt je bilo uključeno više izvannastavnih aktivnosti: „Italia tra arte e cucina“, „Umjetnost na papiru i ekranu“, „Dramska skupina“,... 
-ove školske godine naša je škola provodila projekt „Plavo bogatstvo“ čiji je cilj bio upoznati učenike sa značajem mora za naš zdravi život i ukazati na važnost očuvanja istoga. Učenici su sudjelovali na raznim radionicama, u akcijama čišćenja obale

- 1. lipnja održano je natjecanje u odbojci na pijesku za učenike osnovnih škola. Nazorova ekipa odličnom je igrom pokazala nadmoć ostvarivši dvije pobjede u dvije utakmice i tako obranila prošlogodišnji naslov županijskih prvaka

-Učenici Osnovne škole Vladimira Nazora iz Rovinja, okupljeni u likovnoj grupi „Umjetnost na papiru i ekranu“, već godinama kroz svoj rad promiču održivost, recikliranje i kreativno ponovno korištenje materijala

-28. svibnja u Centru za mlade “Dino Škrapić” održalo se predstavljanje projekta zavičajne nastave pod nazivom „Nazorivih prvih 150“ te 19. Nazorov mikrofon

-održalo se već tradicionalno pješačenje povodom Dana škole. 

-brošura Što za mene znači živjeti u Europskoj uniji? izrađena je u sklopu Erasmus+ projekta In2 the brighter future. Brošuru je izradila pedagoginja Marina Ružić temeljem analize pisanih odgovora 85 učenika predmetne nastave. 

-u okviru Erasmus projekta In2 the brighter future u razdoblju od 27.5. do 29.5. našu školu posjetili su učenici Osnovne škole Feldbach iz Austrije.

-učenici 8.b razreda Osnovne škole Vladimir Nazor Rovinj, u pratnji učitelja likovne kulture Tonija Žufića, sudjelovali su u radionici lutkarske animacije koju je u Centru za mlade Dino Škrapić vodio red. prof. dr. art. Hrvoje Seršić.

-u sklopu Erasmus+ projekta „In2 the brighter future“ školska pedagoginja Marina Ružić prisustvovala je tečaju „Bibliotherapy For Emotional Support: Helping children Cope, Feel, And Glow“.

-na tradicionalnom lektirnom kvizu Ja čitam, a ti?! snage su odmjerile ekipe petih i šestih razreda. Ovogodišnja tema kviza bili su romani Sanje Pilić O mamama sve najbolje i Mrvice iz dnevnog boravka,

-na Državnom natjecanju iz Fizike, koje se održalo u Vodicama od 12. do 15. svibnja 2026. godine i okupilo 56 najboljih mladih fizičara iz cijele Hrvatske, našu je školu predstavljao učenik Bruno H. (8. b).

-povodom Dana Europe koji se obilježava 9. svibnja učenici naše škole sudjelovali su u nekoliko prigodnih aktivnosti

-učenici osmih razreda uspješno su realizirali izvanučioničku nastavu u Trstu 
-učenici 3.a razreda posjetili su Institut Ruđer Bošković u sklopu projekta „Plavo bogatstvo“. Tijekom posjeta sudjelovali su na zanimljivom predavanju o važnosti mora i očuvanju morskog okoliša

-predstavnici Vijeća učenika osmih razreda sudjelovali su na okruglom stolu "Kako da smanjimo nedostatak atraktivnog sadržaja za mlade i povećamo njihovu zainteresiranost u postojećim sadržajima?" kojeg su organizirali učenici Srednje škole Zvane Črnje

-naši učenici su sudjelovali u volonterskoj akciji u Specijalnoj bolnici za ortopediju i rehabilitaciju „Martin Horvat“ u Rovinju

-U suradničkom eTwvinning projektu pod nazivom Hello Europe učenici iz različitih europskih škola izrađuju digitalne razglednice kojima se predstavljaju drugim učenicima u Europi. Razglednice sadrže jednostavne osobne informacije na engleskom jeziku

-učenici sedmih razreda 7. svibnja imali su susret s hrvatskom pjesnikinjom i prevoditeljicom Majom Klarić u Gradskoj knjižnici u Rovinju

-Plavo bogatstvo ili Blue treasure je naziv eTwinning projekta koji se bavi očuvanjem mora i osvješćivanjem njegove važnosti.

-šestaši i sedmaši 4.svibnja posjetili su rovinjsko kazalište te pogledali predstavu „Smogovci” u izvedbi zagrabačkog Kazališta Trešnja.

-naši čuvari okoliša ponovno su posjetili Centar za istraživanje mora, no ovaj put nisu prisustvovali radionici, niti predavanju, već jako zanimljivom razgovoru! Učenici su imali priliku razgovarati o moru i Institutu s troje znanstvenika, 

-od 27. do 29.4.2026. u Poreču je održano Završno natjecanje osnovnih škola iz košarke 3 x 3 za učenice 7. i 8. razreda

-na nastavi informatike učenici koriste tablete na kreativan i interaktivan način, povezujući tehnologiju s učenjem kroz igru i istraživanje

-na jednom blok satu robotike učenici su radili na konkretnom izazovu – sigurnom kretanju robota u prostoru s preprekama. Kroz praktičan rad upoznali su način korištenja ultrazvučnog senzora, koji omogućuje robotu prepoznavanje udaljenosti i pravovremeno zaustavljanje

-Istrabot liga je projekt iz područja robotike koji su pokrenule učiteljice informatike naše škole u suradnji s učiteljicom informatike iz OŠ Veli Vrh Pula. U ligi su sudjelovali učenici od 5. do 8. razreda.
-učenici koji pohađaju Građanski odgoj i obrazovanje, uz podršku svoje učiteljice i učitelja Biologije, izradili su anketu, odnosno ispit o poznavanju zagađenosti mora

-povodom Dana planeta Zemlje naši su učenici sudjelovali u brojnim aktivnostima. Iako su aktivnosti bile raznovrsne, sve su imale isti cilj – osvijestiti učenike o važnosti čuvanja našega planeta Zemlje, o isticanju dobrobiti i mogućnosti koje nam pruža. 
-u sklopu Erasmus projekta In2 the brighter future te u dogovoru sa fra Zlatkom Špeharom učiteljica Mirjana Lancia i vjeroučiteljica Vesna Grabovac su sa učenicima 4.a organizirale  sadnju 24 sadnica  ružmarina u vrtu franjevačkog samostana

-Institut Ruđer Bošković, Institut za fiziku i Prirodoslovno-matematički fakultet Sveučilišta u Zagrebu 2025. godine pokrenuli su popularno-znanstveno događanje #SciHill. U sklopu programa organizirani su i posjeti Centru za istraživanje mora (CIM) u Rovinju.
-naši sedmaši posjetili su rovinjsko kazalište i pogledali predstavu „Škola” u izvedbi zagrabačkog Teatra GAVRAN

-u Poreču održano Završno natjecanje osnovnih škola iz košarke za učenice 7. i 8. razreda.

-U sklopu projekta „Tradicija je naša ambicija“ učenici su danas posjetili Dom za starije Domenico Pergolis i priredili im prigodnu priredbu

-radiodrama naših učenika sedmih razreda pod nazivom  Nazor u posjetu pozvana je na državnu razinu Lidrana!

-učenicima s teškoćama u čitanju nerijetko su lektire vrlo zahtjevne za razumijevanje i povezivanje sadržaja.  Jedna od metoda kojima se tim učenicima želi pomoći u nastavi lektire jest izrada slikopriča. Stoga su sedmi razredi dobili zadatak da izrade slikopriče!

-na Županijskom natjecanju iz Hrvatskog jezika Nazorovci su postigli izvrsne   rezultate.

-Green Steps for a Sustainable Future je projekt podizanja ekološke svijesti za učenike u dobi od 12 do 15 godina. Kroz radionice recikliranja, promatranje prirode, izradu digitalnih plakata i suradničke aktivnosti, učenici će istraživati održivi način života i zaštitu

- osmaši su prisustvovali predavanju Klub za podvodne aktivnosti Rovinj u prostorijama Javno vatrogasne postaje Rovinj

-učenici 2.b su posjetili laboratorij gdje su imali priliku upoznati se s radom u znanstvenoj ustanovi. Uz pomoć ljubaznih djelatnika, promatrali su uzorke pod mikroskopom i saznali kako se koriste različiti laboratorijski instrumenti

-na satu izvannastavne aktivnosti i satu razrednika učenici 3.a razreda upoznali su se s Europskom unijom na zanimljiv i njima prilagođen način

-učenici naše škole su u pratnji učitelja likovne kulture Tonija Žufića prisustvovali na radionici cijanotipije u Rovinju, gdje su, osim upoznavanja jedne od najstarijih fotografskih tehnika, razvijali i svijest o važnosti očuvanja okoliša.
-učenici 7.b razreda uz pratnju likovnog pedagoga Tonija Žufića posjetili su Muzej grada Rovinja, gdje su imali priliku razgledati izložbu radova Bruna Mascarellija

-povodom obilježavanja Dana vode učenici 2.a i 2.b razreda posjetili su Odvodnju Rovinj Rovigno. Sudjelovali su u radionici pod vodstvom prof. Milana Medaka i prof. Sanje Lađarevic „Put kapljice vode“.

-akcija „Zeleni korak“ je u tijeku te naši učenici vrijedno sakupljaju stari papir i donose ga u školi. Osim što sakupljaju papir, učenici raspravljaju i o važnosti sakupljanja istog. 

-učenici 3. a razreda obilježili su Dan voda kroz radionice i praktične aktivnosti (izrada plakata) u kojima su učili o važnosti očuvanja voda i pravilnom korištenju prirodnih resursa. Za Dan šuma organizirali su kreativne zadatke poput izrade plakata i rasprava

-učenici 3. a i 3. b razreda OŠ Vladimira Nazora posjetili su Gradsku knjižnicu Matija Vlačić Ilirik gdje su sudjelovali u radionici retorike koju je vodio Davor Stanković. 
- kroz zanimljive aktivnosti učenici su učili kako se bolje izražavati i nastupati pred drugima

- Nazorovci su u sklopu Erasmus + projekta posjetili Radio Rovinj za Dan očeva. Koristeći se humorom, htjeli su poručiti svojim očevima da itekako prate idu li oni na roditeljske sastanke i informacije u školu

-povodom Tjedna mozga u našoj su se školi održale brojne zanimljive aktivnosti. Sama ideja došla je od Vijeća učenika, dok su se svi ostali učenici, kao i učitelji, s veseljem priključili. Cilj cijelog tjedna je naglasiti važnost brige o svom mozgu

-treći razredi sudjelovali su na radionici pedagoginje „Različitost je bogatstvo!“. Tema radionice bila je različitost koja obogaćuje naš život te važnost tolerancije u svakidašnjem životu.

-na satu Engleskog jezika ponovno je organiziran buvljak. Učenici su osvijestili važnost ponovne upotrebe proizvoda koji, iako nisu novi, izgledaju vrlo očuvano i kvalitetno. Buvljak se sastojao od odjeće, igračaka, nakita, privjeska, školskog pribora…
-na satu glazbene kulture učenici su samostalno istraživali glazbeno-stilska razdoblja od Renesanse do 20. stoljeća koristeći se informacijama iz udžbenika, drugih knjiga i digitalnih materijala dostupnih učenicima.

-naša se je škola prijavila na Valamarov godišnji natječaj za donacije u 2026. godini usmjeren osnovnim školama i srednjim strukovnim školama u području ugostiteljstva i  turizma i osvojila donaciju! Projekt nosi naziv Val (amar) kreativnosti

-dvanaestero učenika u pratnji 4 učitelja uputilo se je na učeničku mobilnost u Le Collège Maurienne u Francusku. Spomenuta osnovna škola nalazi se u Saint Jean de Maurienne u pitoresknom gradiću smještenom u Alpama

-naša škola imala je čast ugostiti poznatu spisateljicu za mlade - Moreu Banićević koja je učenicima petih razreda predstavila svoje uzbudljive romane. 

-učenici naše škole sudjelovali su na Županijskom natjecanju iz odbojke - u kvalifikacijskom dijelu turnira

-naši mali kriptografi dobili su novu kolekciju didaktičkih materijala namijenjenih poticanju logičkog mišljenja i razvoja računalnog razmišljanja

-obilježen je Međunarodni dan obrazovanja s ciljem da osvijestimo važnost učiteljske profesije, ali i svih ostalih zanimanja koja su važna za svakodnevan rad škole.

- u Poreču je održano Županijsko natjecanje iz košarke za učenike. 

-u posjet četvrtim razredima došao je predstavnik Udruge slijepih Istarske županije, gospodin Zlatko Kuftić, u pratnji njegove asistentice Samante
Ostvareni ciljevi aktivnosti i pokazatelji uspješnosti:  Plan je u financijskom iznosu realiziran u 34,61  % no aktivnosti je stvarno bilo mnogo.
A 103614 - Aktivnost: Glazbeno obrazovanje – 7.613,59 € (izvori 31, 43) 
Za potrebe glazbenog odjela podmireni su troškovi materijala za potrebe poslovanja, usluge tekućeg i investicijskog održavanja opreme, stručna osposobljavanja učitelja  kao i ostalih nespomenutih rashoda poslovanja te nabava sitnog inventara i opreme. Plan je realiziran u 31,72 %.
Ostvareni ciljevi aktivnosti i pokazatelji uspješnosti : 
Školski kurikulum i godišnji plan i program realiziran je na način da su tijekom godine održavani koncerti klavirskog, puhačkog, gitarskog i harmonikaškog odjela, učenici su odlazili na edukativne koncerte u sklopu projekta "Glazbeni poučak", odrađena je audicija za upis u novu školsku godinu.
A 103615 - Aktivnost: Zavičajna nastava – 1.400,00 € (izvor 52 )
Tijekom školske godine 2025./2026. učenici OŠ Vladimira Nazora obilježili su 150. obljetnicu rođenja književnika Vladimira Nazora kroz interdisciplinarne aktivnosti. Njegov bogati opus (poezija, proza, putopisi i prijevodi) obrađivan je kroz različita nastavna područja.

Projekt je obuhvatio likovne, literarne, glazbene i komunikacijske aktivnosti, s naglaskom na kreativnost, suradnju i povezivanje sa školama koje nose Nazorovo ime.

•             Formiran je projektni tim za koordinaciju aktivnosti.

•             Raspisan je regionalni literarni natječaj.

•             Organiziran je festival „Nazorov mikrofon“.

•             Učenici su čitali i analizirali Nazorova djela.

•             Likovna skupina izrađivala je ilustracije i portrete.

•             Osmislila se i izvela sportska himna „Nazorovaca“.

•             Ostvarena je suradnja sa školama kroz razmjenu pisama i razglednica.

•             Završna prezentacija održana je povodom Dana škole, u svibnju 2026..

Projekt je realiziran u 100 % iznosu iz izvora 52 (Županija istarska) , u ukupnom planu 82,35%.
Ostvareni ciljevi aktivnosti i pokazatelji uspješnosti:  Sudjelovali su svi učenici i učitelji škole, stručni suradnici i ravnatelj. Posebno aktivni bili su učenici uključeni u literarne, likovne i glazbene aktivnosti. Stoga možemo reći da su ciljevi uspješno ostvareni i to obilježavanje 150. obljetnice Nazorova rođenja, upoznavanje učenika s njegovim djelom, poticanje kreativnosti i interdisciplinarnog učenja, razvijanje suradnje među školama kao i jačanje kulturnog identiteta. Projekt je uspješno povezao nastavna područja i aktivno uključio učenike u obilježavanje važne obljetnice, potičući njihove kreativne i suradničke vještine.
T103607 – Tekući projekt : Školska shema -0,00 € (izvor 111)
 Škola je uključena u projekt „Školske sheme“ kojim se osiguravaju jednom tjedno mlijeko te jednom tjedno voće i povrće za sve učenike škole  kako bi učenici stekli naviku konzumiranja navedenih artikala. U ovom razdoblju projekt nije započeo.
Ostvareni ciljevi aktivnosti i pokazatelji uspješnosti : Učenici će jednom tjedno konzumirati svježe sezonsko voće i jednom tjedno mlijeko ili jogurt. 
T 103617  Tekući projekt: Građanski odgoj –161,70 € (izvor 111) 

U školi se provodi izvannastavna aktivnost Građanskog odgoja i obrazovanja za učenike predmetne nastave. Za realizaciju aktivnosti osigurana su sredstva za pokriće materijalnih troškova. Planirano je posjetiti sjednicu županijske skupštine i sudjelovati na aktualnom satu. Kako je poduzetništvo i ekologija dio ovog međupredmetnog kurikuluma, planira se upoznavanje i suradanja s uspješnim gospodarskim subjektima, kao i aktivnosti za zaštitu životinja.
Učenici su aktivno sudjelovali u realizaciji projekta Zavičajne nastave.
U ovom razdoblju nisu utrošena sva planirana sredstva te ista ostaju na raspolaganju do kraja 2026.
Ostvareni ciljevi aktivnosti i pokazatelji uspješnosti:   provođenje projekta koji omogućava mladima da postanu odgovorni i aktivni članovi društva, sposobni djelovati za opće dobro te donositi informirane i promišljene odluke. Građanski odgoj i obrazovanje podrazumijeva usvajanje vrijednosti, stavova i znanja, ali i vještina i sposobnosti kako ta znanja iskoristiti u svakodnevnim situacijama.
K103606 Kapitalni projekt: Nabava školskih udžbenika – 0,00 € (izvor 50)
Sukladno Zakonu o udžbenicima i drugim obrazovnim materijalima za osnovnu i srednju školu (NN br.116/18) sredstva za nabavu udžbenika za učenike OŠ osiguravana su u Državnom proračunu
Ostvareni ciljevi aktivnosti i pokazatelji uspješnosti:  Projekt kreće u realizaciju nakon 01.07.2026. te će se osigurati nabava udžbenika za sve učenike nadopunom broja potrebnih postojećih udžbenika ili nabavom novih udžbenika. Svim učenicima  biti će osigurani školski udžbenici za novi početak školske 2026/2027. godine. 
A103631 Aktivnost: Nabava radnih bilježnica – 0,00 € (izvor 11 i 52)
 U državnom proračunu nisu osigurana sredstva za nabavu dopunskih i pomoćnih nastavnih sredstava (radne bilježnice, zbirke zadataka, kutije za Tehničku kulturu,  itd.) te su se iz tog razloga, a kako bi se roditeljima smanjili troškovi, sredstva osigurala u gradskom proračunu. Učenicima s prebivalištem na području općine Bale, ova će se dopunska i pomoćna nastavna sredstva osigurati iz proračuna općine.  
Ostvareni ciljevi aktivnosti i pokazatelji uspješnosti: Sva potrebna dodatna i pomoćna nastavna sredstva biti će nabavljena nakon 01.07.2026. kako bi učenici krenuli sa svim potrebnim u materijalima u novu školsku godinu.
A 103638 Aktivnost: Prehrana za učenike u osnovnim školama – 29.589,91 € (izvor 43 i 50)

Vlada RH je krajem prosinca 2022. donijela Odluku kojom se  utvrđuju  kriteriji i način sufinanciranja, odnosno financiranja troškova prehrane učenika osnovnih škola za drugo polugodište školske godine 2022./2023. Ministarstvo znanosti i obrazovanja podmirivat će troškove financiranja, odnosno sufinanciranja prehrane za svakog učenika osnovne škole uključenog u školsku prehranu. Učenik koji redovito pohađa osnovnu školu, ostvaruje pravo financiranja, odnosno sufinanciranja prehrane u iznosu od 1,33 eura po danu, za dane kada je na nastavi. Ministarstvo znanosti , obrazovanja i mladih mjesečno osigurava i doznačava sredstva za financiranje, odnosno sufinanciranje troškova prehrane učenika osnivačima osnovnoškolskih ustanova na temelju broja učenika za koje je u e-dnevniku do zadnjeg radnog dana u mjesecu za tekući mjesec označeno da je uključen u prehranu. Osnivači osnovnoškolskih ustanova doznačena financijska sredstva mjesečno preusmjeravaju školama.
Kroz ovu aktivnost osigurana su i sredstva iz gradskog proračuna gdje Grad Rovinj subvencionira prehranu (marendu i ručak), trenutno za 2 učenika koji su prema rješenju koristili prehranu, a sve u razlici iznosa kojeg podmiruje MZOM.

Ostvareni ciljevi aktivnosti i pokazatelji uspješnosti : pokriće troška prehrane za prosječno 235 učenika iz sredstava MZOM te temeljem Odluke o socijalnoj skrbi Grada Rovinja pravo na subvenciju za 2 učenika čime se učenicima omogućila svakodnevna prehrana (marenda, ručak) u školskoj kuhinji. Plan je realiziran u iznosu od 29.589,91  € što u postotku iznosi 49,07 %.
K 103602 – Kapitalni projekt: Opremanje prostora –  402,87 € (izvor 31, 43, 50, 61)
Zbog dinamike nabavke nefinancijske imovine u ovom se razdoblju nabavljalo manje imovine dok će se pred novu školsku godinu nabaviti ostatak koji će biti potreban za kvalitetniji rad i boravak u školi. 
Ostvareni ciljevi aktivnosti i pokazatelji uspješnosti:  Plan je realiziran u 0,75 %. no već se nakon 01.07.2026. krenulo u opremanje školskih prostora. Svakom nabavkom opreme osuvremenjuju se prostori u kojima učenici borave kao i oprema kojom se i oni koriste.
T 103628 Tekući projekt: Pomoćnici u nastavi  – 48.338,20 € (izvor 56)
Sa početkom školske godine  2025/2026., a kroz isti projekt osigurano je 7 pomoćnika u nastavi za učenike za koje je iskazana navedena potreba. Ukupan trošak u ovom razdoblju 2026. iznosio je 48.338,20 € i realiziran je plan u 47,16 %. 
Ostvareni ciljevi aktivnosti i pokazatelj uspješnosti: Osiguravanje potpore pomoćnika u nastavi u skladu s individualnim potrebama učenika kako bi se omogućilo njihovo sudjelovanje u odgojno-obrazovnome procesu na ravnopravnoj osnovi s drugim učenicima i time spriječila njihova diskriminacija na osnovi invaliditeta.
T 103625 – Tekući projekt: Unutarnje uređenje zgrade – 0,00 € (izvor 11)

Kroz prethodna razdoblja krenulo se s unutarnjim uređenjem zgrade te se isto planira i kroz 2026. godinu. Planira se nastavak temeljitog unutarnjeg uređenja zgrade budući su zidovi učionica, hodnika i ostalih prostora derutni te je iste potrebno temeljito ostrugati od dugogodišnjih naslaga boje, impregnirati, izgletati,  ofarbati zidove. Površina koju je potrebno urediti je velika, a vremenski period u kojem bi se radovi mogli odraditi  je kratak ( zimski ili proljetni ili ljetni praznici). Planirano uređenje odvija se po katovima kroz više godina. Za ovu stavku planira se potrošiti 20.000,00 EUR. 

Također je potrebno dio novca osigurati i za sanaciju vodoopskrbne mreže unutar škole, i to tako da se odvoji unutarnja hidrantska mreža od mreže za vodu za ljudsku upotrebu. Troškovi ove sanacije procjenjuju se na 4.000,00 EUR. 

Pored navedenog zbog dotrajalosti dijela elektroinstalacija u školi pristupiti će se demontaži postojeće i ugradnji nove zaštitno/sklopne opreme i isklopnog tipkala. Procijenjeni troškovi su 7.000,00 EUR. Ukupno će za aktivnosti biti potrebno osigurati 31.000,00 EUR. 
Sa opisanim radovima krenuti će se u ljetnim mjesecima, u vremenu kada nema učenika te je stoga trenutna realizacija u 0,00%.
Ostvareni ciljevi aktivnosti i pokazatelji uspješnosti: osigurati bolje i sigurnije uvjete rada u učionicama i ostalim prostorijama škole.

IV.POSEBNI IZVJEŠTAJI
Izvještaj o zaduživanju na domaćem i stranom tržištu novca i kapitala
Tijekom polugodišnjeg razdoblja 2026. OŠ V.Nazora-SE „V.Nazor“ Rovinj-Rovigno nije se zaduživala na domaćem i stranom tržištu kapitala.

       Ravnatelj
Bojan Burić, prof.

